<classify> Chanzo cha picha, Getty ImagesMichuano ya Kombe la Mataifa ya Afrika Afcon 2023 inazidi kukaribia, huku Ivory Coast wakifuzu kwa fainali kwa mara ya pili.Michuano hiyo itaanza Jumamosi, Januari 13 wakati wenyeji watakapomenyana na Guinea-Bissau kwenye Uwanja wa Alassane Ouattara mjini Abidjan.Mabingwa mara saba Misri pia wapo uwanjani wikendi ya ufunguzi, wakimenyana na Msumbiji katika Kundi B, huku mabingwa Senegal wakianza kutetea ushindi wao dhidi ya Gambia katika Kundi C Jumatatu, 15 Januari.Lakini ratiba ya makundi mengine ni lini? Muundo wa mashindano ni upi? Mechi zinachezwa wapi na zitaanza lini?BBC Michezo Afrika inakuletea taarifa zote kabla Awamu ya 34 ya mashindano ya Afcon, tukio kubwa zaidi la kimichezo barani Afrika.Timu hizo 24 zimegawanywa katika makundi sita ya timu nne, huku wenyeji wakiwa Kundi A pamoja na mabingwa mara tatu Nigeria, Equatorial Guinea na Guinea-Bissau.Kundi B pia ilikuwa na ushindani wa hali ya juu, huku Misri ya Mohamed Salah, timu iliyofanikiwa zaidi katika historia ya shindano hilo, ikitoka sare dhidi ya Ghana, ambayo kwa sasa inanolewa na kocha wa zamani wa Newcastle na Brighton, Chris Hughton.Washindi Senegal wametoka sare na Cameroon katika Kundi C katika moja ya mechi za mapema zilizovutia zaidi.Morocco, ambayo imekuwa timu ya kwanza kutoka bara hilo kufika nusu fainali ya Kombe la Dunia nchini Qatar mwaka 2022, ndiyo taifa la Afrika la juu zaidi katika viwango vya ubora duniani la 13 - lakini hawajashinda Kombe la Mataifa tangu 1976.Kikosi cha Walid Regragui kitachuana na washindi wa zamani DR Congo na Zambia na wawakilishi pekee wa Afrika Mashariki Tanzania katika Kundi F.Kundi A: Ivory Coast, Nigeria, Equatorial Guinea, Guinea-Bissau.Kundi B: Misri, Ghana, Cape Verde, Msumbiji.Kundi: Senegal, Cameroon, Guinea, The Gambia.Kundi D: Algeria, Burkina Faso, Mauritania, Angola.Kundi E: Tunisia, Mali, Afrika Kusini, Namibia.Kundi F: Morocco, DR Congo, Zambia, Tanzania.Baada ya mechi ya ufunguzi, michezo miwili itachezwa kila siku wakati wa hatua ya makundi ambayo itaendelea hadi 24 Januari.Michezo itafanyika saa 14:00, 17:00 na 20:00 GMT wakati wa hatua ya makundi, huku nyakati mbili za mwisho za awamu ya pili zikitumika katika awamu ya mwisho ya michezo ya makundi na hatua ya mtoano, itakayoanza. Jumamosi, 27 Januari.Timu mbili za juu katika kila kundi na timu nne zilizoshika nafasi ya tatu bora zitatinga hatua ya 16 bora, huku robo fainali, nusu fainali, mechi ya kuwania nafasi ya tatu na fainali ikifuata.Chanzo cha picha, BBC SportMiaka 12 baada ya kumalizika kwa vita vya wenyewe kwa wenyewe vilivyogawanya nchi hiyo, Ivory Coast itawakaribisha wanasoka bora wa Afrika kwa mara ya kwanza tangu 1984.Viwanja sita vitatumika katika miji mitano kwa michuano hiyo, huku viwili vikiwa Abidjan.Viwanja vyote aidha ni vipya au vimefanyiwa ukarabati kabla ya Afcon, huku serikali ikitumia dola za kimarekani bilioni moja katika miradi ya miundombinu kote nchini.Mashindano hayo awali yalipangwa kufanyika Juni-Julai 2023, lakini yalisogezwa ili kuepuka mgongano na msimu wa mvua wa Afrika Magharibi.Wabashiri wengi wanapigia upatu Senegal kuhifadhi taji hilo waliloshinda kwa mara ya kwanza nchini Cameroon.Tangu wakati huo, wachezaji tajika kama vile Sadio Mane, Kalidou Koulibaly na Edouard Mendy wamehamia Ligi Kuu ya Saudia, lakini vipaji vipya kama vile kiungo wa Tottenham Pape Matar Sarr na mshambuliaji wa Marseille Iliman Ndiaye, ambaye aliisaidia Sheffield United kujiunga na Ligi Kuu, wamekuwa wachezaji wa kawaida katika kikosi cha kwanza, huku prodigy Lamine Camara mwenye umri wa miaka 19 hivi majuzi akiwazwa kuwa mchezaji bora chipukizi wa Afrika.Algeria, mabingwa wa mwaka wa 2019, pia wanashabikiwa sana licha ya kutofanya vyema kwenye michuano iliyopita ya Kombe la Mataifa. Waliifunga Senegal katika mechi ya kirafiki mwezi Septemba na hivi majuzi walianza kufuzu Kombe la Dunia kwa ushindi mnono mara mbili.Morocco wanaonekana kuwa wapinzani kufuatia magwiji wao wa Kombe la Dunia nchini Qatar huku Ivory Coast pia wakiwa katika hali mbaya, hata kama timu yao haijivunii tena na majina ya nyota wanaongara kama Didier Drogba na Yaya Toure.Washindi mara saba Misri walipoteza fainali ya mwisho kwa mikwaju ya penati na bado wanamtegemea kipaji cha Mohamed Salah, lakini baadhi ya vigogo wengine wakubwa, zikiwemo Nigeria, Ghana na Cameroon, wameshindwa kutamba katika mechi za hivi majuzi - na nci zote tatu zinakabiliwa na uvumi unaowahusu makocha wakielekea kwenye michuano hiyo.Chanzo cha picha, Getty ImagesJumamosi Januari 13Kundi A: Ivory Coast vs Guinea-Bissau, Uwanja wa Alassane Ouattara, Abidjan 20:00Jumapili Januari 14Kundi A: Nigeria vs Equatorial Guinea, Uwanja wa Alassane Ouattara Stadium, Abidjan 14:00Kundi B: Misri vs Msumbiji, Uwanja wa Felix Houphouet-Boigny, Abidjan 17:00Kundi B: Ghana vs Cape Verde, Uwanja wa Felix Houphouet-Boigny, Abidjan 20:00Jumatatu Januari 15Kundi C: Senegal vs Gambia, Uwanja wa Charles Konan Banny, Yamoussoukro 14:00Kundi C: Cameroon vs Guinea, Yamoussoukro 17:00Kundi D: Algeria vs Angola, Stade de la Paix, Bouake 20:00Jumanne Januari 16Kundi D: Burkina Faso vs Mauritania, Bouake 14:00Kundi E: Tunisia vs Namibia, Amadou Gon Coulibaly Stadium, Korhogo 17:00Kundi E: Mali vs Afrika Kusini, Korhogo 20:00Jumatano Januari 17Kundi F: Morocco vs Tanzania, Uwanja wa Laurent Pokou, San Pedro 17:00Kundi F: DR Congo vs Zambia, San Pedro 20:00Alhamisi Januari 18Kundi A: Equatorial Guinea vs Guinea-Bissau, Uwanja wa Alassane Ouattara, Abidjan 14:00Kundi A: Ivory Coast vs Nigeria, Uwanja wa Alassane Ouattara, Abidjan 17:00Kundi B: Misri vs Ghana, Uwanja wa Felix Houphouet-Boigny, Abidjan 20:00Chanzo cha picha, Getty ImagesIjumaa Januari 19Kundi B: Cape Verde vs Msumbiji, Uwanja wa Felix Houphouet-Boigny, Abidjan 14:00Kundi C: Senegal vs Cameroon, Yamoussoukro 17:00Kundi C: Guinea vs Gambia, Yamoussoukro 20:00Jumamosi tarehe 20 JanuariKundi D: Algeria vs Burkina Faso, Bouake 14:00Kundi D: Mauritania vs Angola, Bouake 17:00Kundi E: Tunisia vs Mali, Korhogo 20:00Jumapili Januari 21Kundi E: Afrika Kusini vs Namibia, Korhogo 20:00Kundi F: Morocco vs DR Congo, San Pedro 14:00Kundi F: Zambia vs Tanzania, San Pedro 17:00Chanzo cha picha, Getty ImagesJumatatu Januari 22Kundi A: Equatorial Guinea vs Ivory Coast, Uwanja wa Alassane Ouattara, Abidjan 17:00Kundi A: Guinea-Bissau vs Nigeria, Uwanja Felix Houphouet-Boigny, Abidjan 17:00Kundi B: Cape Verde vs Misri, Uwanja wa Felix Houphouet-Boigny, Abidjan 20:00Kundi B: Msumbiji vs Ghana, Uwanja wa Alassane Ouattara, Abidjan 20:00Jumanne Januari 23Kundi C: Gambia vs Cameroon, Bouake 17:00Kundi C: Guinea vs Senegal, Yamoussoukro 17:00Kundi D: Angola vs Burkina Faso, Yamoussoukro 20:00Kundi D: Mauritania vs Algeria, Bouake 20:00Jumatano 24 JanuariKundi E: Namibia vs Mali, San Pedro 17:00Kundi E: Afrika Kusini vs Tunisia, Korhogo 17:00Kundi F: Tanzania vs DR Congo, Korhogo 20:00Kundi F: Zambia vs Morocco, San Pedro 20:00Jumamosi tarehe 27 JanuariSR1: Mshindi wa Kundi D dhidi ya Nafasi ya 3 Kundi BEF, Bouake 17:00SR2: Nafasi ya Pili Kundi A vs Nafasi ya Pili Kundi C, Uwanja wa Felix Houphouet-Boigny, Abidjan 20:00Jumapili Januari 28SR3: Mshindi wa Kundi A dhidi ya Nafasi ya 3 Kundi CDE, Uwanja wa Alassane Ouattara, Abidjan 17:00SR4: Nafasi ya Pili Kundi B vs Kundi F Nafasi ya Pili, San Pedro 20:00Jumatatu Januari 29SR5: Mshindi wa Kundi B vs Nafasi ya 3 Kundi ACD, Felix Houphouet-Boigny Stadium, Abidjan 17:00SR6: Mshindi wa Kundi C dhidi ya Nafasi ya 3 Kundi ABF, Yamoussoukro 20:00Jumanne Januari 30SR7: Mshindi wa Kundi E vs Kundi D Nafasi ya Pili, Korhogo 17:00SR8: Mshindi wa Kundi F vs Kundi E Nafasi ya Pili, San Pedro 20:00Chanzo cha picha, Getty ImagesIjumaa Februari 2Robo fainali ya 1: Mshindi SR2 vs Mshindi RS1, Uwanja wa Felix Houphouet-Boigny, Abidjan 17:00Robo fainali ya 2: Mshindi SR4 vs Mshindi SR3, Uwanja wa Alassane Ouattara, Abidjan 20:00Jumamosi tarehe 3 FebruariRobo fainali ya 3: Mshindi SR7 vs Mshindi RS6, Bouake 17:00Robo fainali ya 4: Mshindi SR5 vs Mshindi SR8, Yamoussoukro 20:00Jumatano Februari 7Nusu fainali ya kwanza: Mshindi Robo fainali 1 vs Mshindi Robo4, Bouake 17:00Nusu fainali ya pili: Mshindi Robo Fainal 3 vs Mshindi Robo Fainali 2, Uwanja wa Alassane Ouattara, Abidjan 20:00Jumamosi tarehe 10 FebruariWalioshindwa SNusu Fainali ya kwanza dhidi ya walioshindwa nusu fainali ya pili, Uwanja wa Felix Houphouet-Boigny, Abidjan 20:00Jumapili Februari 11Washindi wa Nusu Fainali ya kwanza dhidi ya washindi wa Nusu Fainali ya pili, Uwanja wa Alassane Ouattara, Abidjan 20:00Imetafsiriwa na Ambia Hirsi  <topic>: MICHEZO 